《到郴》
宋代·丁逢

眼界山逾碧，腰舆步转高。
未疑御魑魅，自笑尹鼯猱。
末路成三折，衰年感二毛。
次山虽漫仕，安敢遽辞劳。

作者简介：宋常州晋陵人，字端叔。孝宗乾道二年进士。金人遣乌林答天钖贺生辰，怙强骄倨，众愤莫能制，逢上书乞借上方剑斩之，孝宗嘉其材气可尚。累知安丰、盱眙二军，皆有政绩。仕终宝谟阁待制、知郴州。有《南征集》。